Viborger Samler, 1839-01-05
Jndenlandske Efterretninger. J de roeskildske Provindsialstænders syv og halvtredsindstyvende Møde vedtoges, at der til Prøvelse af de fire fra Jsland indgivne Petitioner skulde nedsættes en Committee af tre Medlemmer, hvortil valgtes Hoppe, Tillisch, Prætorius. Til foreløbig Behandling foretoges 1) Udkast til en Forordning, indeholdende adskillige Bestemmelser angaaende Amtstue-Oppebørseler og de Oppebørseler i Kjøbstæderne af samme Slags, som de, der paa Landet vedkomme Amt stuerne, og 2) Capitain Herforths Forslag om en nærmere Bestemmelse af de Deputeredes Functionstid. – J det otte og halvtredsindstyvende Møde foretoges Andragenderne om Sognebaandets Løsning til foreløbig Behandling. – J det ni og halvtredsindstyvende Møde foretoges til foreløbig Behandling en Forsamlingen forelagt Paragraph af Udkastet til en Forordning angaaende det under det kongelige General-Toldkammer- og Commerce-Collegium henhørende Kasse Regnskabsvæsen; dernæst ligeledes til foreløbig Forhandling Assessor Algreen-Ussings Forslag angaaende Danmarks Finantsvæsen. - J det tredsindstyvende Møde fortsattes denne Forhandling og foretoges til endelig Behandling Udkastet til en Forordning, indeholdende adskillige Bestemmelser angaaende Amtstue-Oppebørseler m.m. Udkastet til Forsamlingens Petition angaaende Varetægtsarresternes Forbedring blev oplæst og antaget. – J det et og tredsindstyvende Møde foretoges 1) til endelig Behandling: Udkastet til en Forordning angaaende Behandlingen af en bortebleven Persons Formue; 2) til foreløbig Behandling: den Forsamlingen forelagte Extract af Udkastanordningen angaaende det under det kgl. danske Cancellie henhørende Kasse og Regnskabsvæsen m.v.; 3) til endelig Behandling: Capitain Herforths Forslag angaaende en nærmere Bestemmelse af de Deputeredes Functioner, hvilket afgjordes saaledes, at Petition bliver at indgive; 4) til endelig Behandling; Justitsraad Salicaths Forslag angaaende almindelig Pant sætning, hvilket afgjordes saaledes, at Petition indgives; 5) til endelig Behandling: Andragenderne og Sognebaandets Løsning, hvilke bleve afgjorte saaledes, at ingen Petition bliver at indgives. – J det to og tredsindstyvende Møde foretoges 1) til endelig Behandling: den Forsamlingen forelagte Paragraph af Udkastet til en Forordning angaaende det under det kongelige General-Toldkammer- og Commerce-Collegium henhørende Kasse- og Regnskabsvæsen; 2) til foreløbig Behandling; a) Udkastet til en Forordning angaaende Jndførelsen af en Skyldsætning af Jordeiendomme m.v., og b) Udkastet til en Placat, hvorved bestemmes en foreløbig Bekjendtgjørelse af Resultaterne af den nye Matricul. – J det tre og tredsindstyvende Møde foretoges den foreløbige Forhandling over Udkastet til en Anordning, angaaende Straffen for Tyveri, Hæleri, Bedrageri, Falsk og andre dermed beslægtede Forbrydelser og tilendebragtes deraf de trende første Afsnit indtil § 30 incl. Derefter forelagde Amtmand Tillisch 4 Andragender fra endeel Jndvaanere paa Færøerne om Adgang til at erholde Actier i den kongelige Handel paa disse Øer. Andragendet blev underkastet Prøvelse af en Committee af tre Medlemmer, hvortil valgtes Tillisch, Haagen og Knudtzon. – J det fire og tredsindstyvende Møde tilendebragtes den foreløbige Forhandling over Udkastet til Anordning angaaende Straffen for Tyveri, Hæleri, Bedrageri, Falsk m. m., hvorpaa foretoges den foreløbige Forhandling over Algreen-Ussigns Forslag om Foreningen af begge de danske Stænderforsamlinger. – J det fem og tredsindstyvende Møde oplæstes og vedtoges følgende Udkast: 1) til Forsamlingens Petition angaaende Høiesteretsadvocaternes Salarium; 2) til Forsamlingens Petition angaaende Landsover- samt Hof- og Statsrets Procuratorernes Salarium i Justitssager; 3) til Forsamlingens Petition angaaende Underretsprocuratorernes Salarium og Diæter i Justitssager; 4) til Forsamlingens Petition om nærmere Bestemmelser for Politiets Myndighed til at foretage Huusundersøgelser og 5) til Forsamlingens Betænkning over Udkastet til en Forordning angaaende Journalføringen ombord i danske Skibe. – J det sex og tredsindstyvende Møde foretoges til endelig Behandling: a) Udkast til en Forordning, angaaende Jndførelsen af en Skyldsætning af Jordeiendomme m.v.; b) Udkast til en Placat, hvorved bestemmes en foreløbig Bekjendtgjørelse af Resultaterne af den nye Matricul; og til foreløbig Behandling: 1) Udkast til en Anordning, indeholdende nogle Modificationer i den bestaaende Lovgivning om Hævd; 2) Proprietair Langkildes Forslag om Forandringer i Placat 18de April 1828 angaaende Pligtarbeide til Kirkernes og Kirke gaardenes Vedligeholdelse; og 3) Etatsraad Stenfeldts Forslag om Udvidelsen af Bidstrupgaard til et almindeligt Hospital for Sindsvage.